
Indokolás
Martfű Város településképének védelméről
szóló 
……../2018.(..…...) önkormányzati rendelethez

Általános indokolás
Az építésjogi szabályozási környezet módosítása során 2016. évben megjelent a településkép védelméről szóló 2016. évi LXXIV. törvény (továbbiakban:Tv.), valamint a törvény végrehajtási rendeleteként a módosított, a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (IX. 8.) Kormányrendelet (továbbiakban: Korm. r.).
A Tv. értelmében minden településnek el kell készíteni a teljes közigazgatási területére a Településképi Arculati Kézikönyvet, valamint a településkép védelmére vonatkozó helyi rendeletet (továbbiakban: R).
A Korm. r. 22. §- sa tartalmazza a R. készítésére vonatkozó általános szabályokat, 43/A. §- sa
elfogadásának rendjét, a partnerségi egyeztetés szabályait.
A R. tervezete 2018. január 24-én került feltöltésre a Lechner Tudásközpont egyeztető felületére. A Korm. r.-ben foglaltak alapján véleményezésében az állami főépítész hatáskörében eljáró megyei kormányhivatal, a Nemzeti Média és Hírközlési Hatóság, a kulturális örökség védelméért felelős miniszter és az illetékes nemzeti park igazgatóság vesz részt.
A Korm. r. 43/A. § (8) bekezdése szerint a polgármester a R. elfogadása előtt ismerteti a Képviselő- testülettel a beérkezett véleményeket, az el nem fogadott véleményeket, és azok indokolását, egyeztetés esetén a jegyzőkönyvet, illetve az elfogadott vélemények alapján a R. tervezetben javasolt módosításokat. 
A R. tervezetre beérkezett vélemények előterjesztésem mellékletei.
Az egyeztetési, valamint véleményezési eljárás alapján a R. tervezetben a következő módosításokat javaslom:
· 2017. január 25-én megtartott partnerségi egyeztetésen a  R. tervezethez módosító indítvány nem hangzott el.
· A Nemzeti Média- és Hírközlési Hatóság nem fogalmazott meg módosító javaslatot.
· A Hortobágyi Nemzeti Park Igazgatóság által megküldött véleményt a Miniszterelnökség Építészeti és Építésügyi helyettes Államtitkárság 2017. dec. 11-én kelt tájékoztatása alapján nem javaslom figyelembe venni.
· [bookmark: _GoBack]A Jász-Nagykun- Szolnok Megyei Kormányhivatal Kormánymegbízotti Kabinet által megküldött véleményt az előterjesztés melléklete szerint javaslom figyelembe venni, mely szerint a R. tervezet javításra került.
A R. hatályba lépésével egyidejűleg hatályon kívül kell helyezni Martfű Város Önkormányzata Képviselő-testületének az épített és természeti értékek helyi védelméről szóló 36/2012. (XI.30.) önkormányzati rendeletét, valamint a reklámok és reklámhordozók elhelyezésére vonatkozó településképi követelményekről szóló 11/2017. (XII.1.) önkormányzati rendeletét, a Helyi Építési Szabályzatról szóló 7/2006. (IV.27.) számú rendeletének azon szakaszait, melyeket a R. tartalmaz.

Részletes indokolás

1.-2. §- hoz
A rendelet céljáról és hatályáról rendelkezik a §.
3. §- hoz
Az értelmező rendelkezéseket tartalmazza a §.
4. §- hoz
A helyi építészeti és természeti örökség védettségi kategóriáit tartalmazza a §. 
5. §- hoz
A helyi védelemre vonatkozó általános szakmai követelményeket tartalmazza a §.

6.- 7. §- okhoz
A helyi védelem alá helyezés és a helyi védelem megszüntetésének szabályait tartalmazzák a   § - ok.
8. §- hoz
A helyi védett értékek nyilvántartásáról, jelöléséről rendelkezik a §.
9. §- hoz
A helyi védett érték fenntartásáról rendelkezik a §.

    
10. §- hoz
A helyi védett értékekre vonatkozó egyedi építészeti követelményeket tartalmazza a §.

11. §- hoz
A településképi szempontból meghatározó területeket tartalmazza a §.
12. §- hoz
A településképi szempontból meghatározó belterületi területekre vonatkozó építészeti követelményeket tartalmazza a §.
13. §- hoz
A településképi szempontból meghatározó területeken az egyes sajátos építmények, műtárgyak elhelyezésére vonatkozó rendelkezéseket tartalmazza a §. 
14. §- hoz
Reklámok és reklámhordozók elhelyezésének szabályairól rendelkezik a § közterületek és közterületről látható magánterületek tekintetében.
15. §- hoz	
A reklámok, reklámhordozók és cégérek elhelyezésére vonatkozó szabályozást tartalmazza a § helyi védett építmények és helyi területi védelem alatt álló területek tekintetében.
16. §- hoz
Egyes utcabútorok elhelyezésére vonatkozó különleges szabályokról rendelkezik a §.
17. §- hoz
Reklámhordozóra, reklámhordozó berendezésekre vonatkozó követelményeket tartalmazza a §.
18. §- hoz
A jelentősnek minősített eseményekről való tájékoztatás érdekében szükséges tájékoztatás szabályait tartalmazza §.
19. §- hoz
Az építési reklámháló kihelyezésének engedélyezésére vonatkozó szabályozást tartalmazza §.
20. §- hoz
A kötelező szakmai konzultációra vonatkozó rendelkezéseket tartalmazza a §.
21. §- hoz
A településképi véleményezési eljárás keretén belül a véleményezéssel érintett eljárások köréről rendelkezik a §.
22.- hoz
A helyi területi védelem alatt álló területen és településképi szempontból meghatározó területeken településképi bejelentési eljárással érintett építési tevékenységek köréről rendelkezik a §.
23. §- hoz
A helyi egyedi védelem alatt álló értékek és annak területén településképi bejelentési eljárással érintett építési tevékenységek köréről rendelkezik a §.
24. §- hoz
A helyi védelem alatt nem álló területen valamint településképi szempontból nem meghatározó területen a településképi bejelentési eljárás szabályairól rendelkezik a §.
25. §- hoz
A településképi bejelentési eljárás lefolytatásáról rendelkezik a § épület, építmény rendeltetésének megváltoztatása esetében.
26. §- hoz
A településképi bejelentési eljárás részletes szabályairól rendelkezik a §.
27. §- hoz
A településképi kötelezés szabályait tartalmazza a §.
28. §- hoz
A településképi kötelezettség elmulasztása esetén irányadó szankciókat tartalmazza a §.
29. §- hoz
A hatályba léptető rendelkezést tartalmazza a §. 
30. §- hoz
A hatályon kívül helyező rendelkezéseket tartalmazza a §.
Mellékletek:
1. melléklet tartalmazza a helyi területi védelem alá eső területek felsorolását.
2. melléklet tartalmazza a helyi egyedi védelem alá eső épületek felsorolását.
3. melléklet tartalmazza a településképi szempontból meghatározó területek lehatárolását.

Hatásvizsgálat
Martfű Város településképének védelméről
szóló
 
…/2018.(…..) önkormányzati rendelethez

1. Társadalmi-gazdasági, költségvetési hatása:
A rendelet elfogadásával Martfű Város Önkormányzata  megoldja a település építészeti értékeinek megóvását. 
A védelem alá vont értékek várhatóan egységes esztétikus megjelenése gazdaságilag vonzóvá teszi a környezetet.
A felújításokhoz kapcsolódó önkormányzati hozzájárulás, támogatás hatására értékesebb környezet jön létre.
Az Önkormányzat támogatásából adódó ráfordítással szemben, a létrejövő esztétikus környezet hatására a turisztikai vonzerő javulásával az Önkormányzatnak többletbevétele származhat.

2. Környezeti és egészségi hatása, következményei:
A rendelet-tervezet elfogadását követően alkalmazása nem jár káros környezeti és egészségügyi hatással. Környezeti szempontból elősegíti a településkép, a települési környezet jellegzetes, értékes építészeti arculatának és szerkezetének megőrzését, további alakítását.

3. Adminisztratív terheket befolyásoló hatás:

A rendelet-tervezet elfogadása feltehetően emeli az adminisztratív terheket.

4. A jogszabály megalkotásának szükségessége, a jogalkotás elmaradásának várható következményei:
A rendelet megalkotásával eleget teszünk a magasabb szintű jogszabályok előírásainak.

5. A jogszabály alkalmazásához szükséges személyi, szervezeti, tárgyi és pénzügyi feltételek:
Rendelkezésre állnak.

Martfű, 2018. február 15.

                                                                                        Dr. Papp Antal 
                                                                                                             polgármester
Látta: Szász Éva jegyző

